钦定古今图书集成/明伦汇编/闺媛典/第199卷 > 孙良珠妻沈氏
## 钦定古今图书集成/明伦汇编/闺媛典/第199卷 > 孙良珠妻沈氏

按《石埭县志》：“沈氏，船溪孙良珠妻。良珠乏嗣，氏劝之
纳妾汪氏，生二男应扬、应拱。拱早殇，良珠及汪亦相
继没。氏年三十，或以子非己出，劝改图，辄厉声叱之。
课应扬入南雍肄业，娶妇陈氏，夫妇复先后死。遗孤
孙继尹，仍赖氏成长，娶青阳陈石云女。亡何，继尹又。”
遗曾孙二，曰自任、自伟，同孙妇朝夕绩纴，以供饔
飧。茕茕一身，支吾三代。年八十有六终。